**KISKŐRÖS VÁROS POLGÁRMESTERE**

**ELŐTERJESZTÉS**

(sürgősséggel a Képviselő-testület 2020. június 24-i ülésére)

**Tárgy: Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése, településfejlesztési döntés módosítása**

A Képviselő-testület a 147/2019. számú határozatával, illetve annak mellékletét képező tartalommal kezdeményezte Kiskőrös településrendezési eszközeinek módosítását.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet (a továbbiakban: Korm. rendelet) vonatkozó szakaszai alapján a módosítási kérelmek teljes eljárás keretében történő elbírálása folyamatban van. A Képviselő-testület fenti számú döntésével a Kiskőrös 2560 hrsz-ú ingatlant kiemelt fejlesztési területté nyilvánította, a Korm. rendelet alapján a tárgyalásos eljárás lefolytatásra került. Az állami főépítész jóváhagyását követően Kiskőrös Város Polgármestere, Kiskőrös Város Helyi Építési Szabályzatáról és Szabályozási Tervéről szóló 5/2020. (IV. 29.) önkormányzati rendeletet megalkotta.

A folyamatban levő teljes eljárás alátámasztó munkarészeinek készítése és az időközben megjelenő pályázati felhívások és folyamatban lévő eljárások mind az önkormányzat, mind a lakosság és a vállalkozások részéről újabb módosítási igényeket keletkeztettek, melyeket szükséges beépíteni a teljes eljárásba. A folyamatban lévő teljes eljárásba az időközben beérkezett módosítás iránti kérelmek beépítése a képviselő-testületi döntést követően lehetséges.

A teljes eljárásra vonatkozó módosítási igényeket a 147/2019. számú határozat melléklete tartalmazza, melyet a fentiekre tekintettel jelen döntéssel módosítani szükséges.

Az Önkormányzat kiadásainak csökkentése érdekében a módosítási kérelmek szerint lebontott árajánlat kérése javasolt, településrendezési szerződésekben rögzíthető, hogy kérelmezők vállalják a módosítási igényük szerinti költséghányadot.

A fentiek alapján javasolom, hogy a Képviselő-testület a rendezési terv módosításával kapcsolatosan a határozat-tervezetben foglaltak szerint döntsön.

**Kiskőrös, 2020. június 22.**

 **Domonyi László sk.**

 **polgármester**

# HATÁROZAT-TERVEZET

A Képviselő-testület egyetért azzal, hogy a 147/2019. (XI. 20.) Képviselő-testületi határozattal elfogadott településfejlesztési döntés mellékletének helyébe e határozat melléklete lép.

**Felelős:** polgármester

**Határidő:** azonnal